หนุ่มปากี ลอบขนโคเคน ยัดทวาร
โดนล็อกคาสุวรรณภูมิ,ตำรวจหลายหน่วยสนธิกำลังจับหนุ่มปากีฯ ยัดโคเคนร่วมครึ่งโลใส่ช่องทวารหนัก หลังตำรวจสากลปากีสถานประสานจะมีแก๊งโคเคนข้ามชาติกลืนโคเคนเข้าท้องขนผ่านไทย เอาตัวไปเอกซเรย์ที่ รพ.ตร. พบวัตถุต้องสงสัยคล้ายถุงยางใส่ยาเสพติดในช่องท้องอีกหลายลูก แต่หนุ่มปากีฯยังปากแข็ง รับแค่ของกลางที่ยัดไว้ในช่องทวารหนักเท่านั้น อ้างเพิ่งทำครั้งแรกได้ค่าขน 4 พันดอลลาร์สหรัฐฯ ไปส่งต่อที่ศรีลังกา ส่วนวัตถุต้องสงสัยยังรอพิสูจน์,รวบแก๊งโคเคนข้ามชาติใช้ไทยเป็นทางผ่านครั้งนี้ เปิดเผยขึ้นเมื่อเวลา 13.00 น. วันที่ 18 ธ.ค. ที่กองบังคับการปราบปราม พล.ต.ต.สุทิน ทรัพย์พ่วง รรท.ผบก.ป. พ.ต.อ.ภูมินทร์ พุ่มพันธุ์ม่วง ผกก. 5 บก.ป. พ.ต.ท.ชัย สงวนสิน รอง ผกก.ฝ่ายความร่วมมือและกิจการระหว่างประเทศ เจ้าหน้าที่ตำรวจตรวจคนเข้าเมือง และเจ้าหน้าที่ตำรวจกองการต่างประเทศ ร่วมกันจับกุมนายทาเฮอร์ บัตต์ อายุ 47 ปี ชาวปากีสถาน หนังสือเดินทางเลขที่ DZ3492611 พร้อมของกลางโคเคนบรรจุในถุงพลาสติก 3 ถุง และห่อเป็นลักษณะทรงกลมคล้ายแคปซูลอีก 2 ก้อน เส้นผ่าศูนย์กลางประมาณ 2 ซม. ยาว 4 ซม. น้ำหนักรวม 415.67 กรัม จับกุมได้ภายในห้องเอกซเรย์ โรงพยาบาลตำรวจ แขวงวังใหม่ เขตปทุมวัน,พล.ต.ต.สุทินกล่าวว่า ก่อนนี้ได้รับการประสานจากตำรวจสากลประเทศปากีสถาน จะมีผู้ต้องหาขนยาเสพติดโดยใช้วิธีกลืนเข้าท้อง ขึ้นเครื่องบินมาประเทศไทย จากนั้นจะมีเครือข่ายลักษณะที่เป็นองค์กรอาชญากรรมข้ามชาติมารับต่อไปยังกรุงโคลัมโบ ประเทศศรีลังกา เพื่อนำไปจำหน่ายที่ประเทศออสเตรเลีย และกลุ่มประเทศยุโรปอีกทอดหนึ่ง สืบทราบว่าผู้ต้องหาที่จะขนยาเสพติดเข้ามาในประเทศไทยคือ นายทาเฮอร์ บัตต์ ชาวปากีสถาน เดินทางมาโดยสายการบินไทย เที่ยวบินที่ TG350 ถึงประเทศไทยในวันที่ 18 ธ.ค. เวลาประมาณ 06.15 น. ได้สั่งเจ้าหน้าที่วางแผนจับกุมได้ขณะเดินทางเข้ามาภายในท่าอากาศยานสุวรรณภูมิตามวันเวลาดังกล่าว และถูกเจ้าหน้าที่ตำรวจ สำนักงานตรวจคนเข้าเมืองกักตัวไว้ เนื่องจากเป็นบุคคลที่เฝ้าระวัง,รรท.ผบก.ป.กล่าวต่อว่า จากนั้นเจ้าหน้าที่ตำรวจชุดจับกุมได้ประสานขอตรวจค้นตัว เบื้องต้นไม่พบสิ่งผิดกฎหมาย เจ้าหน้าที่ชุดจับกุมได้เชิญตัวนายทาเฮอร์ไปที่ รพ.ตร. เพื่อตรวจร่างกายอย่างละเอียดอีกครั้ง เมื่อไปถึง รพ.ตร. เจ้าหน้าที่พยาบาลได้ให้นายทาเฮอร์ผู้ต้องหาเข้าห้องเปลี่ยนเสื้อผ้าเพื่อรับการตรวจ แต่ชุดจับกุมสังเกตเห็นพฤติกรรมนายทาเฮอร์เดินออกมาจากห้องเปลี่ยนเสื้อผ้าอย่างมีพิรุธ เจ้าหน้าที่ได้เข้าไปตรวจสอบภายในห้องพบ โคเคนของกลางซุกซ่อนอยู่ในถุงเท้าผู้ต้องหา จึงนำตัวเข้าเครื่องเอกซเรย์์ พบวัตถุต้องสงสัยเชื่อว่าเป็นถุงยางบรรจุยาเสพติดอีกหลายชิ้นอยู่ภายในท้องนายทาเฮอร์ เจ้าหน้าที่ได้นำตัวมาสอบสวนเพิ่มเติม,จากการสอบสวนครั้งนี้ นายทาเฮอร์รับสารภาพ มีนายหน้าคนหนึ่งในประเทศปากีสถานว่าจ้างในราคา 4,000 ดอลลาร์ (ประมาณ 140,000 บาท) ให้นำยาเสพติดเดินทางไปที่ประเทศศรีลังกา แต่ต้องเดินทางผ่านประเทศไทยก่อน โดยซุกซ่อนยาเสพติดไว้บริเวณทวารหนัก เพื่อหลีกเลี่ยงการตรวจค้น อีกทั้งอ้างว่าเพิ่งทำครั้งนี้เป็นครั้งแรก จนมาถูกเจ้าหน้าที่จับกุมดังกล่าว ขณะเดียวกัน นายทาเฮอร์ยังปฏิเสธถึงวัตถุที่เอกซเรย์พบในช่องท้อง โดยแพทย์ยังไม่สามารถระบุได้ว่าเป็นยาเสพติดหรือไม่ ต้องตรวจสอบอย่างละเอียดอีกครั้ง หากพบว่าเป็นยาเสพติดจริงต้องนำออกมาด้วยความระมัดระวังเพราะอาจจะเกิดอันตรายถึงชีวิต เบื้องต้นเจ้าหน้าที่แจ้งข้อกล่าวหา นำเข้ายาเสพติดให้โทษประเภท 2 (โคเคน) โดยไม่ได้รับอนุญาต และมียาเสพติดให้โทษประเภท 2 (โคเคน) ไว้ในครอบครองเพื่อจำหน่ายโดยไม่ได้รับอนุญาต นำตัวส่งพนักงานสอบสวน บช.ปส.ดำเนินคดีตามกฎหมายต่อไป
ตำรวจหลายหน่วยสนธิกำลังจับหนุ่มปากีฯ ยัดโคเคนร่วมครึ่งโลใส่ช่องทวารหนัก หลังตำรวจสากลปากีสถานประสานจะมีแก๊งโคเคนข้ามชาติกลืนโคเคนเข้าท้องขนผ่านไทย เอาตัวไปเอกซเรย์ที่ รพ.ตร. พบวัตถุต้องสงสัยคล้ายถุงยางใส่ยาเสพติดในช่องท้องอีก
จับหนุ่มปากีสถาน,ยัดโคเคนช่องทวาร,ทาเฮอร์ บัตต์,แก๊งโคเคนข้ามชาติ,ข่าวหน้า1